البرٹ ٹرنر بھاروچہ ریڈ

البرٹ ٹرنر بھاروچہ ریڈ (13 نومبر 1927 26 فروری 1985) ایک امریکی ریاضی داں اور نظریہ ساز تھے جنھوں نے نظریۂ احتمال، مارکوو زنجیر اور شماریات پر بڑے پیمانے میں کام کیا۔ 70 سے زیادہ مقالوں اور 6 کتابوں کے مصنف ہیں، ان کی خدمات معاشیات، طبیعیات اور حیاتیات جیسے متنوع شعبوں پر مشتمل ہے۔
 حیات 
بھاروچہ ریڈ یعنی البرٹ ٹرنر ریڈ ہیمپٹن، ورجینیا کے ریڈ ولیم تھیڈیوس ریڈ اور مای میری بیمن ریڈ کے گھر پیدا ہوئے تھے۔ انھوں نے آئیووا اسٹیٹ یونیورسٹی میں ریاضی اور حیاتیات کی تعلیم حاصل کی، جہاں سے 1949ء میں بی ایس مکمل کیا۔ انھوں نے 1950ء تا 1953ء یونیورسٹی آف شکاگو میں اپنی تعلیم جاری رکھی، جہاں انھوں نے شماریات اور نظریۂ امکان پر زیادہ توجہ مرکوز کرنا شروع کیا۔ انھوں نے شکاگو یونیورسٹی میں اپنے تعلیمی عرصے کے دوران آٹھ مقالے شائع کیے؛ لیکن انھوں نے اپنا پی ایچ ڈی مقالہ ختم نہیں کیا؛ کیونکہ انھیں لگتا تھا کہ یہ وقت کا ضیاع ہے۔ 1954ء میں، انھوں نے روڈابے فیروز بھاروچہ سے شادی کی اور اس وقت انھوں نے قانونی طور پر اپنا نام بدل کر البرٹ ٹرنر بھاروچہ ریڈ رکھ لیا۔Spangenburg, Ray, Kit Moser, and Steven Otfinoski (2012). "Bharucha-Reid, Albert Turner." African-American History Online [subscription required]. Retrieved 2012-11-25. ان کے دو بچے تھے، کروش فیروز بھاروچہ ریڈ اور رستم ولیم بھاروچہ ریڈ۔
 خدمات 
بھاروچہ ریڈ نے ریاضیاتی حیاتیات پر اپنا پہلا مقالہ اس وقت لکھا، جب وہ صرف 18 سال کے تھے۔Williams, Scott W. (2008)."Mathematicians of the African Diaspora: Albert Turner Bharucha-Reid". The Mathematics Department of the State University of New York at Buffalo. Retrieved 2012-11-25. وہ امریکا، یورپ اور ہندوستان میں پڑھاتے اور لیکچر دیتے رہے۔ وہ کولمبیا یونیورسٹی، یونیورسٹی آف کیلیفورنیا، برکلی، یونیورسٹی آف اوریگون، وین اسٹیٹ یونیورسٹی، پولش اکیڈمی آف سائنسز میں پروفیسر شپ یا تحقیقی عہدوں پر فائز رہے۔ خاص طور پر، 1970ء میں انھیں وین اسٹیٹ یونیورسٹی میں اسکول آف آرٹس اینڈ سائنسز کا ڈین مقرر کیا گیا۔

 اعتراف 
ان کے اعزاز میں ریاضی دانوں کی قومی تنظیم (نیشنل ایسوسی ایشن آف میتھمیٹکس) نے ایک لیکچر سیریز کا نام انھیں کے نام پر رکھا تھا۔

 منتخب تصانیف 
بھاروچہ ریڈ کی تصانیف میں شامل ہیں:
 Elements of the Theory of Markov Processes and Their Application (McGraw Hill, 1960; Dover, 1997)Reviews of Elements of the Theory of Markov Processes: J. L. Doob, ; R. Theodoreacu, 
 Random Integral Equations (Academic Press, 1972)Reviews of Random Integral Equations: J. S. Milton, ; S. Solomon, 
 Random Polynomials (with M. Sambandham, Academic Press, 1986)Reviews of Random Polynomials: Jürgen vom Scheidt (1987), ; V. Thangaraj, 

نیز ان کی مرتب کردہ کتابوں میں درج ذیل کتابیں بھی شامل ہیں:
 Probabilistic Methods in Applied Mathematics (edited, Academic Press, Vol. I, 1968; Vol. II, 1970)Review of Probabilistic Methods in Applied Mathematics: J. Pickands, 
 Probabilistic Analysis and Related Topics (edited, Academic Press, Vol. I, 1978; Vol. II, 1979; Vol. III, 1983)
 Approximate Solution of Random Equations (North-Holland, 1979)

 حوالہ جات 

زمرہ:1927ء کی پیدائشیں
زمرہ:1985ء کی وفیات
زمرہ:ہیمپٹن، ورجینیا کی شخصیات
زمرہ:شکاگو یونیورسٹی کے فضلا
زمرہ:ورجینیا کے ماہرین تعلیم
زمرہ:ورجینیا کے ریاضی داں
زمرہ:بیسویں صدی کی افریقی امریکی شخصیات
زمرہ:آئیووا اسٹیٹ یونیورسٹی کے فضلا